《昌甫送松溪茶盖云得之晁丈》
宋代·韩淲

章泉寄我松溪茶，北苑双井未足誇。盖以人胜茶亦胜，况复二老文章家。

松溪主人未识面，每乡往之而咨嗟。想见读书坐清昼，薰风两鬓生霜华。

赵晁姻睦久同志，近知往诣情愈嘉。慇勤包裹得此茗，归来奚忍自啜耶。

怜我于晁颇臭味，一旦拜此忻无涯。亟呼童奴取活水，烹煎试起琼玉花。

不但爱此琼玉花，茶因人胜无以加。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。